เทศบาลเมืองสระแก้ว (จังหวัดกำแพงเพชร)

เทศบาลเมืองสระแก้ว เป็นเทศบาลเมืองแห่งหนึ่ง ตั้งอยู่ทางตะวันออกเฉียงเหนือของอำเภอเมืองกำแพงเพชร จังหวัดกำแพงเพชร มีขอบเขตการบริหารครอบคลุมพื้นที่ตำบลสระแก้วทั้งตำบล และมีอาณาเขตติดต่อกับเขตเทศบาลเมืองหนองปลิง และเขตเทศบาลตำบลเขาคีริส อำเภอพรานกระต่าย ทางทิศเหนือ; เขตเทศบาลตำบลนิคมทุ่งโพธิ์ทะเลทางทิศตะวันออก; เขตเทศบาลตำบลเทพนครทางทิศใต้; และเขตเทศบาลเมืองกำแพงเพชรทางทิศตะวันตก เขตเทศบาลเมืองสระแก้วมีประชากรประมาณ 16,000 คน (พฤศจิกายน พ.ศ. 2568) หรือเป็นอันดับที่ 3 ของเทศบาลเมืองทั้งหมดในจังหวัด

 ภูมิศาสตร์ 
 ที่ตั้งและอาณาเขต 
เขตเทศบาลเมืองสระแก้วมีที่ตั้งอยู่ทางทิศตะวันออกเฉียงเหนือของอำเภอเมืองกำแพงเพชร อยู่ห่างจากตัวเมืองกำแพงเพชรประมาณ 11 กิโลเมตร และห่างจากกรุงเทพมหานครประมาณ 360 กิโลเมตร มีเนื้อที่ประมาณ 119 ตารางกิโลเมตร หรือ 74,375 ไร่ มีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้

 ทิศเหนือ ติดต่อกับเขตเทศบาลเมืองหนองปลิง และเทศบาลตำบลเขาคีริส (อำเภอพรานกระต่าย)
 ทิศตะวันออก ติดต่อกับเขตเทศบาลตำบลนิคมทุ่งโพธิ์ทะเล
 ทิศใต้ ติดต่อกับเขตเทศบาลตำบลเทพนคร
 ทิศตะวันตก ติดต่อกับเขตเทศบาลเมืองกำแพงเพชร

 สภาพภูมิประเทศและภูมิอากาศ 
พื้นที่ส่วนใหญ่ของเทศบาลเมืองสระแก้วมีลักษณะเป็นที่ราบ มีป่าไม้อุดมสมบูรณ์ และมีคลองชลประทานหลากสาย ทำให้ร้อยละ 70 ของพื้นที่เหมาะแก่การประกอบอาชีพเกษตรกรรมและปศุสัตว์ ส่วนอีกร้อยละ 20 เป็นพื้นที่กึ่งชุมชนเมือง
ภูมิอากาศโดยทั่วไปมีอุณหภูมิสูงในช่วงฤดูร้อน และมีอากาศค่อนข้างเย็นในฤดูหนาว เนื่องจากได้รับอิทธิพลจากลมมรสุมตะวันออกเฉียงเหนือ ซึ่งพัดพามวลอากาศที่หนาวเย็นและแห้งแล้งเข้ามา รวมทั้งลมมรสุมตะวันตกเฉียงใต้ที่นำความชุ่มชื้นและก่อให้เกิดฝนตก ส่งผลให้พื้นที่เทศบาลเมืองสระแก้วมีลักษณะภูมิอากาศแบ่งออกเป็น 3 ฤดู ได้แก่

 ฤดูร้อน เริ่มในช่วงเดือนกุมภาพันธ์จนถึงกลางเดือนพฤษภาคม
 ฤดูฝน เริ่มในช่วงเดือนพฤษภาคมจนถึงเดือนตุลาคม
 ฤดูหนาว เริ่มในช่วงเดือนตุลาคมจนถึงเดือนกุมภาพันธ์

 ประวัติ 

 หมู่บ้านและประชากร 
ท้องที่เทศบาลเมืองสระแก้วมีประชากรทั้งหมด 16,389 คน แบ่งเป็นประชากรชายทั้งหมด 7,885 คน และประชากรหญิงทั้งหมด 8,504 คน (เดือนพฤศจิกายน 2568) โดยประชากรส่วนทำอาชีพเกษตรกรรมและทำประมง และนับถือพระพุทธศาสนาเป็นส่วนใหญ่ เทศบาลเมืองสระแก้วแบ่งการปกครองออกเป็น 12 หมู่บ้าน ดังนี้

+ ประชากรในเทศบาลเมืองสระแก้วจำแนกตามหมู่บ้าน ชื่อหมู่บ้าน  ประชากรชาย  ประชากรหญิง  รวม หมู่ที่ 1 บ้านถนอมทอง  672  787  1,459 หมู่ที่ 2 บ้านหนองกรด  470  514  984 หมู่ที่ 3 บ้านสระแก้ว  303  314  617 หมู่ที่ 4 บ้านโพธิ์สวัสดิ์  573  578  1,151 หมู่ที่ 5 บ้านหนองปล้อง  160  152  312 หมู่ที่ 6 บ้านลำมะโกรก  3,610  4,040  7,650 หมู่ที่ 7 บ้านทรัพย์ไพรวัลย์  220  224  444 หมู่ที่ 8 บ้านห้วยปักษ์  441  434  875 หมู่ที่ 9 บ้านหนองเต่า  390  359  749 หมู่ที่ 10 บ้านเทพประทาน  477  484  961 หมู่ที่ 11 บ้านเจริญสุข  333  352  685 หมู่ที่ 12 บ้านหนองแผ่นดิน  236  266  502รวม  7,885  8,504  16,389

 โครงสร้างพื้นฐาน 
 การคมนาคม 
  ทางหลวงแผ่นดินหมายเลข 112 เป็นทางเลี่ยงเมืองกำแพงเพชร ซึ่งสามารถเชื่อมต่อไปยังจังหวัดสุโขทัยหรือจังหวัดนครสวรรค์ได้
  ทางหลวงแผ่นดินหมายเลข 115 (ถนนสายกำแพงเพชร-สากเหล็ก) เป็นทางหลวงแผ่นดินสายหลักที่เชื่อมระหว่างจังหวัดกำแพงเพชรไปยังจังหวัดพิจิตร
  ทางหลวงชนบท กพ.3010 เป็นทางหลวงชนบทที่เชื่อมต่อระหว่างบ้านลำมะโกรกกับบ้านสระแก้ว
  ทางหลวงชนบท กพ.6070 เป็นทางหลวงแผ่นดินที่เชื่อมเข้าตัวเมืองกำแพงเพชร ซึ่งสามารถใช้เป็นเส้นทางเพื่อไปยังอุทยานประวัติศาสตร์กำแพงเพชรได้

 การศึกษา 
ท้องที่เทศบาลเมืองสระแก้วมีโรงเรียนระดับประถมศึกษา จำนวน 6 แห่ง ดังนี้
 โรงเรียนบ้านลำมะโกรก
 โรงเรียนบ้านหนองสะแก
 โรงเรียนประชาสันติภาพ (วงศ์สุดใจอุปถัมภ์)
 โรงเรียนบ้านหนองกรด
 โรงเรียนบ้านโพธิ์สวัสดิ์
 โรงเรียนอนุบาลกำแพงเพชร

นอกจากนี้ เทศบาลเมืองสระแก้วยังมีศูนย์พัฒนาเด็กเล็กในความรับผิดชอบจำนวน 2 แห่ง ได้แก่
 ศูนย์พัฒนาเด็กเล็กบ้านสระแก้ว
 ศูนย์พัฒนาเด็กเล็กบ้านลำมะโกรก

 สาธารณสุข 
ท้องที่เขตเทศบาลเมืองสระแก้วมีบริการสาธารณสุข ดังนี้
 โรงพยาบาลส่งเสริมสุขภาพตำบลบ้านหนองกรด ตั้งอยู่หมู่ที่ 2
 โรงพยาบาลส่งเสริมสุขภาพชุมชนบ้านโพธิ์สวัสดิ์ ตั้งอยู่หมู่ที่ 4
และมีสถานพยาบาลเอกชน จำนวน 3 แห่ง

 อ้างอิง 

 แหล่งข้อมูลอื่น 
 เว็บไซต์เทศบาลเมืองสระแก้ว

สระแก้ว
สระแก้ว